**ΥΛΗ ΕΞΕΤΑΣΕΩΝ ΕΡΓΑΣΤΗΡΙΟΥ ΜΑΘΗΜΑΤΟΣ Α΄ ΕΞΑΜΗΝΟΥ**

**΅ΕΙΣΑΓΩΓΗ ΣΤΗ ΝΟΣΗΛΕΥΤΙΚΗ ΕΠΙΣΤΗΜΗ΅**

**Ισχύει για το τμήμα με υπεύθυνο καθηγητή τον κο ΚΟΥΚΟΥΡΙΚΟ Κ.**

* **Ζωτικά Σημεία : (επικέντρωση στις φυσιολογικές τιμές- τεχνική λήψης των Ζ.Σ, παθολογικές καταστάσεις)- συμπλήρωση Θερμομετρικού διαγράμματος. (Αντίστοιχο κεφάλαιο από το πολυσυγγραφικό σύγγραμμα σελ 510-531 και στο 2ο σύγγραμμα εκδ. Κωνσταντάρα σελ 223)**
* **Επικοινωνία : Επικοινωνία και συνέντευξη Κεφ 15 από το πολυσυγγραφικό σύγγραμμα και επικοινωνία στο χώρο της υγείας κεφ 9 στο 2ο σύγγραμμα**
* **Νοσηλευτική Διεργασία : Αντίστοιχα κεφάλαια στα 2 συγγράμματα 379-419 στο πολυσυγγραφικό και 253 – 287 στο 2ο σύγγραμμα (περιγραφή – στάδια Νοσ.Διεργασίας , Χαρακτηριστικά Νοσ.Διερ) Προσοχή : Ιδιαίτερη σημασία στην εφαρμογή της Νοσηλευτικής Διεργασίας και στα παραδείγματα που αναπτύχθηκαν μέσα στην τάξη ( Δίνονται παρακάτω)**
* **Μέθοδοι συλλογής δεδομένων- παρατήρηση - συνέντευξη (στο 2ο σύγγραμμα σελ 261 -263 και στο 1ο 271-274)**
* **Μηχανισμοί άμυνας του ατόμου, με χρήση παραδειγμάτων. (Βλέπε παρακάτω )**
* **Νοσοκομειακές λοιμώξεις –Καθαριότητα-απολύμανση-αποστείρωση-χειρουργική ασηψία ( στο e class στο β εξάμηνο στο μάθημα Βασικές αρχές νοσηλευτικής το κεφάλαιο με τον αντίστοιχο τίτλο )**

**ΜΗΧΑΝΙΣΜΟΣ ΑΜΥΝΑΣ: Ασυνείδητη ενδοψυχική διεργασία που δρα για να ανακουφίσει τη σύγκρουση και το άγχος που προέρχονται από τις ενορμήσεις και τα ένστικτα ενός ατόμου.**

**• Προβολή : Ιδέες ή απαράδεχτες συμπεριφορές μας προβάλλονται σε άλλους και έτσι νομίζουμε ότι είναι δικές τους**

**Π.χ Αισθανόμαστε τύψεις για κάποιον ασθενή που δεν συμπαθούμε και λέμε ότι αυτός δε μας συμπαθεί Π.χ απόδοση κινήτρων ενός συζύγου στον άλλον**

**• Απομόνωση : Διαχωρισμός αρχικής σκέψης από το αποτέλεσμα**

**Π.χ Θύμα τροχαίου περιγράφει με μεγάλη ψυχραιμία πως βγήκε από το φλεγόμενο όχημα**

**Π.χ Νοσηλευτής περιγράφει πώς έσωσαν κάποιον χωρίς «σπάσιμο» της φωνής**

**• Απώθηση : Η σκόπιμη μεταφορά στο ασυνείδητο οδυνηρών γεγονότων ( κάθε οδυνηρή επιθυμία, σκέψη, ή παρόρμηση μη αποδεκτή , αποκλείεται από το συνειδητό προστατεύοντας το άτομο από το άγχος και τις ενοχές.)**

**Π.χ Λάθη κατά τη φροντίδα**

**Π.χΤροχαίο**

**• Εκλογίκευση :Χρησιμοποιείται κάθε φορά που το άτομο θέλει να δικαιολογήσει, βάσει λογικής, μια απαράδεκτη συμπεριφορά**

**Π.χ η τιμωρία με την δικαιολογία ότι γίνεται για καλό σκοπό**

**Π.χ Η μη τήρηση των οδηγιών**

**Π.χ μη εκτέλεση κάποιας τεχνικής πχ βρογχοαναρρόφηση**

**• Σχηματισμός αντίθετης αντίδρασης : το άτομο αρνείται μια απαράδεκτη παρόρμηση ή συναίσθημα και φτάνει στο άλλο άκρο, εκφράζοντας συναισθήματα ακριβώς αντίθετα π.χ. υπερβολική εκδήλωση αβρότητας**

**Σε ένα μεγαλύτερο παιδί, λόγου χάρη προσχολικής ηλικίας, το οποίο έχει παραγκωνιστεί από ένα νεογέννητο, μπορεί να είναι ορατή μια διάθεση «αγάπης για το μωρό μέχρι θανάτου»: είναι πιθανό να το αγκαλιάζει πολύ σφιχτά, να του τραγουδάει πολύ δυνατά, να το σηκώνει ψηλά στον αέρα πολύ επιθετικά**

**• Παλινδρόμηση: το άτομο που βρίσκεται σε αδυναμία να αντιμετωπίσει κάποια αντίξοη κατάσταση, καταφεύγει σε τρόπους συμπεριφοράς που ήταν αποτελεσματικοί σε προγενέστερα στάδια της ανάπτυξης του πχ. παιδί που επιστρέφει ξαφνικά σε προηγηθείσες βρεφικές συμπεριφορές**

**• Άρνηση : το άτομο αυτοπροστατεύεται αρνούμενο να αναγνωρίσει την ύπαρξη οδυνηρών γεγονότων, αποκλεισμένων επιθυμιών σκέψεων, συναισθημάτων ή Ενορμήσεων Π.Χ ένας αλκοολικός αρνείται ότι πίνει, ενώ μυρίζει ήδη ποτό**

**• Μετάθεση : μια ενόρμηση (ερωτικής ή επιθετικής φύσης) μη εκφραζόμενη απευθείας, εμφανίζεται σε μια περισσότερο κοινωνικά αποδεκτή μορφή Π.χ θυμός στην οικογένεια , ενώ πραγματικά απευθυνόταν στο αφεντικό του.**

**ΝΟΣΗΛΕΥΤΙΚΗ ΔΙΕΡΓΑΣΙΑ**

**Σενάριο 1 : Γυναίκα ασθενής νοσηλεύεται στην παθολογική κλινική με διάγνωση γρίπης. Παρουσιάζει αυξημένη θερμοκρασία σώματος 39,3 ( πυρετό ) από τριημέρου, πονοκέφαλο, εφίδρωση, τάση προς έμετο, ενώ φαίνεται αγχωμένη. Ο γιατρός έχει συνταγογραφήσει αντιβίωση και αντιπυρετικό.**

**ΝΟΣΗΛΕΥΤΙΚΕΣ ΔΙΑΓΝΩΣΕΙΣ :**

***1Η ΝΟΣΗΛΕΥΤΙΚΗ ΔΙΑΓΝΩΣΗ* : Αυξημένη θερμοκρασία σώματος 39,3 (πυρετός) από τριημέρου, που οφείλεται στην γρίπη**

**Στόχοι:**

* **Να επανέλθει η θερμοκρασία σώματος σε φυσιολογικές τιμές (36,4 με 37)**

**σε χρονικό διάστημα 1-2 μέρες**

**Νοσηλευτικές παρεμβάσεις :**

**1η : Συνεχείς εκτίμηση της παρουσίας του πυρετού**

**2η : Λήψη ζωτικών σημείων του ασθενή**

**3η : Προσπάθεια επικοινωνίας με την ασθενή-ενεργητική ακρόαση αυτής**

**4η : Διατήρηση ισοζυγίου, προσλαμβανόμενων και αποβαλλόμενων υγρών**

**5η : Τοποθέτηση ψυχρών επιθεμάτων ( κρύες κομπρέσες ) για προαγωγή της**

 **άνεσης του ασθενή**

**6η : Ειδικό διαιτολόγιο**

**7η : Συχνή αλλαγή ενδυμάτων λόγο της εφίδρωσης**

**8η: Χορήγηση διαλυμάτων ( όρος ), της αντιβίωσης και του αντιπυρετικού**

 **Ενδοφλεβίως**

**9η : Κατάλληλος φωτισμός του δωματίου-δημιουργία κατάλληλης ατμόσφαιρας**

**10η : Δυνατότητα επισκεπτηρίου από οικογένεια και συγγενείς**

**11η : Προαγωγή ποιοτικού ύπνου με λήψη αφεψήματος και χαλαρωτικού**

 **μπάνιου**

**12η : Βοήθεια στην διενέργεια διαγνωστικών εξετάσεων**

**Αξιολόγηση αποτελέσματος παρέμβασης:**

**Μετά την πάροδο ικανού χρονικού διαστήματος ( 2 ημερών ), και την εφαρμογή των κατάλληλων ιατρικών εντολών, η ασθενής παρουσίασε φυσιολογική θερμοκρασία σώματος και εξήλθε του νοσοκομείου.**

 ***2Η ΝΟΣΗΛΕΥΤΙΚΗ ΔΙΑΓΝΩΣΗ* : πονοκέφαλος που έχει σχέση με την γρίπη**

**Στόχοι :**

* **να εμφανίσει μείωση της έντασης του συμπτώματος, καθώς και της τάσης προς έμετο τις επόμενες 24 ώρες**

**Νοσηλευτικές παρεμβάσεις :**

 **1η : Συνεχείς εκτίμηση της παρουσίας του πονοκέφαλου και της τάσης για έμετο**

**2η : Λήψη ζωτικών σημείων του ασθενή**

**3η : Προσπάθεια επικοινωνίας με την ασθενή-ενεργητική ακρόαση αυτής**

**4η : Τοποθέτηση ψυχρών επιθεμάτων**

**5η : Ενδοφλέβια χορήγηση υγρών, σύμφωνα με ιατρική οδηγία**

**6η : Χορήγηση παυσίπονου και αντιεμετικού φαρμάκου**

**7η : Κατάλληλο διαιτολόγιο**

 **Αξιολόγηση αποτελέσματος παρέμβασης:**

**Ο ασθενής δεν παραπονέθηκε για πονοκέφαλο, ενώ υποχώρησε σύντομα η τάση προς έμετο**

***3Η ΝΟΣΗΛΕΥΤΙΚΗ ΔΙΑΓΝΩΣΗ* : παρουσίαση έντονου άγχους που οφείλεται στην γρίπη και στην νοσηλεία στο νοσοκομείο**

**Στόχοι : Να είναι ήρεμη και να μην ανησυχεί για την νοσηλεία της**

**Νοσηλευτικές παρεμβάσεις :**

**1η : Συνεχής εκτίμηση της παρουσίας του άγχους**

**2η : Λήψη ζωτικών σημείων του ασθενή**

**3η : Προσπάθεια επικοινωνίας με την ασθενή-ενεργητική ακρόαση αυτής**

**4η : Δυνατότητα να εκφράσει τα συναισθήματά του και τις ανησυχίες της**

**5η : Ενημέρωση σχετικά με την διάγνωση, την θεραπεία και την φροντίδα τόσο**

 **στην ίδια όσο και στην οικογένεια της**

**6η : Ενεργητική ακρόαση της ασθενούς**

**7η : Δυνατότητα επισκεπτηρίου από οικογένεια και συγγενείς**

**8η : Τεχνικές αυτογενούς χαλάρωσης ( βαθιές εισπνοές)**

**9η : Ποιοτικός ύπνος**

**10η : ενασχόληση με δραστηριότητες που της αρέσουν και την χαλαρώνουν**

**11η : Κατάλληλη διατροφή**

**Αξιολόγηση αποτελέσματος :**

 **Με την πάροδο ικανού χρονικού διαστήματος και την εφαρμογή των εντολών , η ασθενής ηρέμισε και μπόρεσε και κοιμηθεί το βράδυ.**